पाएं अपने शहर की ताज़ा ख़बरें और फ्री ई-पेपरडाउनलोड करें
सरगुजा और सूरजपुर जिले में 15 मई तक लाॅकडाउन बढ़ा दिया गया है। 6 मई को लॉकडाउन समाप्त होना था। जो कोरोना के बढ़ते केस को देखते हुए 10 दिन के लिए फिर बढ़ा दिया गया। फिलहाल इस बार लॉकडाउन में लोगों की सुविधा के लिए जरूरी सेवाओं में छूट दी गई है।
मोहल्ले में संचालित स्वतंत्र किराने की दुकानें सुबह 10 बजे से शाम 5 बजे तक खुली रहेंगी। वहीं दुकान खोले बिना एसी, पंखा, कूलर की घर पहुंच सप्लाई कर सकेंगे। वहीं इन समान की घर पर ही मरम्मत करा सकेंगे। आटा चक्की संचालक अपने निर्धारित समय में दुकान खोल सकेंगे। बाजार बंद रहेंगे, लेकिन राशन, सब्जी व फल ठेले वाले सुबह 6 से दोपहर 2 बजे तक बेच सकेंगे। वहीं शादी के लिए निर्धारित नियम के पालन के साथ छूट दी गई है। वर या वधु के घर शादी में अधिकतम 10 लोग ही शामिल हो सकेंगे। इसी तरह अंतिम संस्कार में भी 10 लोगों के लिए ही अनुमति होगी। लॉकडाउन में भी कोरोना की रफ्तार कम नहीं हो रही है समय बढ़ाया गया। बता दें कि लॉकडाउन लगने के बाद कि स्थिति देखें तो 13 अप्रैल को लॉकडाउन लागू होने के बाद से 4 मई तक जिले में 68 लोगों की मौत हो चुकी है। वहीं 10 हजार लोग संक्रमित हो चुके हैं। 21 दिन में चौथी बार लॉकडाउन बढ़ाया गया है। सरगुजा के अलावा सूरजपुर में भी 15 तक लॉकडाउन बढ़ाया गया है।
लोग घरों में रहेंगे तो संक्रमण कम होगा
कलेक्टर संजीव झा ने लॉकडाउन बढ़ाने की घोषणा करते हुए कहा कि कोरोना संक्रमण बढ़ रहा था। इसे रोकने के लिए लॉकडाउन ही विकल्प है। लोग जब घरों में रहेंगे तो संक्रमण का फैलाव रुकेगा। लॉकडाउन का कड़ाई से पालन कराया जाएगा। अमल नहीं करने वालों पर सख्ती से कार्रवाई की जाएगी। अंबिकापुर के अलावा जिले भर को कंटेनमेंट जोन घोषित किया गया है।
यहां सेवाएं रहेंगी प्रतिबंध से मुक्त
संभागीय आयुक्त कार्यालय, पुलिस महानिरीक्षक कार्यालय, कलेक्टर कार्यालय, पुलिस अधीक्षक कार्यालय अतिरिक्त जिला दण्डाधिकारी, अतिरिक्त पुलिस अधीक्षक, उप पुलिस अधीक्षक सीएमएचओ कार्यालय एवं उनके अधीनस्थ समस्त कार्यालय, अनुविभागीय दण्डाधिकारी, तहसील, थाना एवं पुलिस चौकी पर प्रतिबंध से मुक्त रहेंगे।
लॉकडाउन को लेकर गाइड लाइन
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn